Diari Oficial de la Generalitat Valenciana


Sumari del DOGV 6202, del 09-02-2010 (2010/1301)

ACORD de 5 de febrer de 2010, del Consell, per a la correcció de l'acord de trasllat del domicili i modificació dels estatuts de la mercantil Circuit del Motor i Promoció Esportiva, SAU.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1301


Data del document
:   05-02-2010

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * reglament intern
    * empresa pública

ACORD de 5 de febrer de 2010, del Consell, per a la correcció de l'acord de trasllat del domicili i modificació dels estatuts de la mercantil Circuit del Motor i Promoció Esportiva, SAU. [2010/1301]  
El Consell, en la reunió del dia 5 de febrer de 2010, va adoptar l'acord següent:  
Mitjançant el Decret 128/1998, d'1 de setembre, del Consell, es va acordar la constitució de la societat mercantil Circuit del Motor i Promoció Esportiva, SAU, amb la consideració d'empresa de la Generalitat, de conformitat amb l'article 5 del Text Refós de la Llei d'Hisenda Pública de la Generalitat, i es van aprovar els seus estatuts.  
L'article 144 del Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix que la modificació dels estatuts ha de ser acordada per la Junta General d'Accionistes.  
El Consell d'Administració va formular una proposta de trasllat del domicili social de la mercantil a les instal·lacions del Circuit de la Comunitat Valenciana Ricardo Tormo, situat a l'Autovia A-3 València-Madrid, eixida 334, s/n, que es va acordar pel Consell l'1 d'agost de 2008.  
Posteriorment, el Registre Mercantil va presentar una objecció a la modificació de l'article 5 dels estatuts socials, en què al·legava que el precepte modificat havia de contindre, en la transcripció, el text íntegre.  
La Generalitat és l'únic soci de la mercantil Circuit del Motor i Promoció Esportiva, SAU, per la qual cosa correspon al Consell, constituït en Junta General d'Accionistes, l'adopció de l'acord de modificació dels estatuts.  
Per tot això, el Consell, reunit a València el dia 5 de febrer de 2010, i constituït en Junta General d'Accionistes, amb el caràcter d'extraordinària i universal, de la societat Circuit del Motor i Promoció Esportiva, SAU, accepta, per unanimitat, els següents punts de l'orde del dia de la reunió:  
1r. Correcció de les objeccions plantejades pel Registre Mercantil, per la qual cosa en el present acord consta la redacció completa de l'article 5 dels estatuts socials, la modificació del qual va ser aprovada pel Consell l'1 d'agost de 2008.   
2n. Autorització al president i al secretari del Consell d'Administració perquè realitzen els actes necessaris per a l'execució d'allò acordat, atorgar a l'efecte, si és el cas, les escriptures públiques corresponents i instar-ne la inscripció en el Registre Mercantil.  
3r. Autorització al secretari del Consell d'Administració perquè certifique el contingut de l'acta de la present Junta Universal d'Accionistes i els acords presos.  
Com que es tracta d'una societat unipersonal, es troba present l'únic soci, la Generalitat.  
Després de la deliberació oportuna i atés que no hi ha intervencions la constància de les quals se sol·licite, el Consell, com a Junta General d'Accionistes, amb el caràcter d'extraordinària i universal, de la societat Circuit del Motor i Promoció Esportiva, SAU, per unanimitat,  
ACORDA  
Primer   
Rectificar l'acord adoptat l'1 d'agost de 2008 perquè s'hi ha detectat un error consistent en l'omissió de la transcripció íntegra de l'article 5 dels estatuts socials, objecte de la modificació, de conformitat amb el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En conseqüència, es transcriu a continuació el text rectificat de l'article 5:  
«Article 5. Domicili  
El domicili social es fixa a Cheste (València), Autovia A-3 València-Madrid, eixida 334, s/n (instal·lacions del Circuit de la Comunitat Valenciana Ricardo Tormo).  
El Consell d'Administració és competent per a decidir la creació, la supressió o el trasllat de sucursals, agències, delegacions, representacions o establiments industrials, mercantils o comercials de qualsevol classe en la mesura que ho permeten les disposicions vigents. Així mateix, el Consell d'Administració podrà traslladar el domicili social dins del mateix terme municipal».  
Segon  
Autoritzar el president i el secretari del Consell d'Administració perquè qualsevol d'ells, de manera solidària i indistinta, comparega davant d'un notari i eleve a públics, si és el cas, els acords anteriors, declarant-los executats, amb les manifestacions que foren necessàries a este efecte. Se'ls faculta, així mateix, per a atorgar les escriptures de rectificació o esmena de l'elevació a públics dels acords socials i per a realitzar totes les accions que siguen necessàries a fi d'inscriure'ls en el Registre Mercantil.  
Tercer  
Autoritzar el secretari del Consell d'Administració perquè certifique el contingut de l'acta de la present Junta General d'Accionistes i dels acords presos.  
Estos acords es transcriuen literalment.  
No havent debatut més assumptes que els ressenyats en l'orde del dia, s'aprova per unanimitat l'acta corresponent a la present reunió de la Junta General Extraordinària i Universal d'Accionistes de la mercantil Circuit del Motor i Promoció Esportiva, SAU.  
El present acord es publicarà en el Diari Oficial de la Comunitat Valenciana.   
València, 5 de febrer de 2010  
El vicepresident primer i secretari del Consell,  
VICENTE RAMBLA MOMPLET